text: [{"text_idx": "#000001", "text": "V\u00e6leydna\u00f0 altjo\u0301\u00f0a ra\u0301\u00f0stevna um elskipanir"}, {"text_idx": "#000002", "text": "I\u0301 seinastu viku var ra\u0301\u00f0stevna um sma\u0301ar elskipanir, samansettar av ymiskum orkukeldum, hildin i\u0301 F\u00f8royum. Ty\u0301ska fyrit\u00f8kan energynautics skipa\u00f0i fyri ra\u0301\u00f0stevnuni i\u0301 samstarvi vi\u00f0 SEV undir heitinum \u201c7th Annual Hybrid Power Systems Workshop\u201d. Umhv\u00f8rvisstovan og Effo stu\u00f0la\u00f0u eisini ra\u0301\u00f0stevnuni."}, {"text_idx": "#000004", "text": "A\u0301 lei\u00f0 100 u\u0301tlendskir granskarar, veitarar og starvsfo\u0301lk i\u0301 elgeiranum, umbo\u00f0andi fleiri enn 20 ymisk lond, vo\u0301ru komin til F\u00f8roya, og harafturat vo\u0301ru uml. 20 f\u00f8royskir."}, {"text_idx": "#000007", "text": "Evnini a\u0301 ra\u0301\u00f0stevnuni fevndu sera vi\u0301\u00f0a og til bar at hoyra framl\u00f8gur um so\u0301l-, vind-, sjo\u0301varfals- og vatnorku, umframt power to x, vetni, netskipanir o.a.m."}, {"text_idx": "#000008", "text": "A\u0301 fyrru u\u0301tfer\u00f0ini gekk lei\u00f0in til Vestmanna, har umbo\u00f0 fyri Minesto greiddu fra\u0301 royndarverk\u00e6tlanini vi\u00f0 sjo\u0301varfalsorku i\u0301 Vestmannasundi. Afturmeldingarnar vo\u0301ru, at luttakararnir hildu hetta vera o\u0301metaliga a\u0301hugavert og forvitnisligt."}, {"text_idx": "#000009", "text": "Seinni u\u0301tfer\u00f0ardagur var i\u0301 Su\u00f0uroy, har luttakararnir m.a. vitja\u00f0u \u00f8ll orkuverkini hja\u0301 SEV og fingu sjo\u0301n fyri s\u00f8gn, at ta\u00f0 ber til at javna og partvi\u0301s goyma vindorkuna vi\u00f0 battari\u0301skipan, og at hetta eisini hevur vi\u00f0 s\u00e6r, at su\u00f0ringar seinastu 10 dagarnar uttan i\u0301hald hava havt 100% bur\u00f0ardygga elorku, og harav til ti\u0301\u00f0ir 100% vindorku, sum er o\u0301vanligt, fyri ikki at siga o\u0301gj\u00f8rligt uttan eitt nu\u0301 battari\u0301skipan."}, {"text_idx": "#000010", "text": "Elskipanin i\u0301 Su\u00f0uroy er serlig, og u\u0301tfer\u00f0in i\u0301 Su\u00f0uroy var eisini eitt serligt h\u00f8vi hja\u0301 trimum av luttakarunum. Tri\u0301ggir ty\u0301skir Ph.D.-lesandi, a\u0301vikavist kny\u0301ttir at l\u00e6rda ha\u0301sku\u0301lanum i\u0301 Bremen og Hannover, skriva hv\u00f8r si\u0301na uppga\u0301vu um elskipanina i\u0301 Su\u00f0uroy, og hetta var fyrsta fer\u00f0in, at teir h\u00f8vdu m\u00f8guleika at vitja a\u0301 sta\u00f0num. Ritger\u00f0ir teirra eru partar av felags granskingarverk\u00e6tlan millum l\u00e6rdu ha\u0301sku\u0301larnar i\u0301 Bremen og Hannover."}, {"text_idx": "#000012", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000014", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000017", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000020", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000025", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]